Gandia celebra una nova Mesa de Coordinació del Protocol contra la Violència contra la Dona per millorar l'atenció i la prevenció a les víctimes
21 novembre 2024

## Gandia celebra una nova Mesa de Coordinació del Protocol contra la Violència contra la Dona per millorar l'atenció i la prevenció a les víctimes21 novembre 2024Última actualització: 21 novembre 2024

![](../gestion/img/551771356ee74c3f0ddb379257da634f1d85e1ba1f77b95bc2cc80f64cf72204.jpeg)  
  

L'Ajuntament de Gandia ha acollit hui la Mesa de coordinació del protocol contra la violència contra la dona on han participat les regidores Maribel Codina, Lydia Morant i Liduvina Gil, així com representants de diferents organismes, entitats i serveis que existeixen per a l'atenció i l'assistència a les víctimes de violència de gènere.

Durant la trobada s'han valorat els resultats de diverses iniciatives com els punts violetes instal·lats durant la celebració dels festivals musicals d'aquest estiu a la nostra ciutat o la Fira i Festes. També es van valorar programes nous com la màscara de l'amor posat en marxa per la Policia Local de Gandia o l'Escola d'igualtat, a més de presentar la programació dissenyada per al 25N, Dia Internacional per l'Erradicació de la Violència de Gènere.

Després de la trobada, l'edil delegada d'Igualtat, Maribel Codina ha remarcat la importància d'aquesta classe de trobades perquè “_permeten a tots els agents implicats combatre aquesta xacra i ens donen la possibilitat d'obtindre tota la informació que facilite que els programes d'atenció i de prevenció de la violència de gènere, milloren i siguen més eficaços_”, i ha afegit que “_el compromís de l'executiu de Gandia en aquest sentit és ferm i continuarem treballant en aquesta línia_”.

[Twittear](https://twitter.com/share)